**z 12. októbra 2016,**

**ktorým sa mení a dopĺňa zákon č. 384/2011 Z. z. o osobitnom odvode vybraných finančných inštitúcií a o doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 384/2011 Z. z. o osobitnom odvode vybraných finančných inštitúcií a o doplnení niektorých zákonov v znení zákona č. 233/2012 Z. z., zákona č. 87/2015 Z. z. a zákona č. 437/2015 Z. z. sa mení a dopĺňa takto:

1. V § 3 ods. 2 sa slová „0,4 %, ak sa v § 8“ nahrádzajú slovami „0 %, ak § 11“.

2. § 8 sa vypúšťa.

3. Za § 10 sa dopĺňajú § 11 a 12, ktoré vrátane nadpisov znejú:

„§ 11

Prechodné ustanovenie k úpravám účinným dňom vyhlásenia

Sadzba odvodu na roky 2017 až 2020 je 0,2 % ročne. Na sadzbu odvodu na rok 2016 a výšku splátky odvodu za štvrtý kalendárny štvrťrok roku 2016 sa vzťahuje doterajší predpis.

§ 12

Zrušovacie ustanovenie účinné dňom vyhlásenia

Zrušuje sa vyhláška Ministerstva financií Slovenskej republiky č. 253/2014 Z. z. o splnení podmienky pre sadzbu osobitného odvodu vybraných finančných inštitúcií.“.

**Čl. II**

Tento zákon nadobúda účinnosť dňom vyhlásenia.

prezident Slovenskej republiky

predseda Národnej rady Slovenskej republiky

predseda vlády Slovenskej republiky